बस स्टैंड की सड़कों पर फिर अतिक्रमण
शहर नगरपालिका ने बुधवार को बस स्टैंड पर बड़ी कार्रवाई कर सड़कों संजय पार्क के चारों ओर लगी करीब 1 दर्जन थड़ियाें को जब्त कर तथा दुकानों के बाहर रखे सामानों को हटवाकर सड़कों को अतिक्रमण मुक्त कराया था, लेकिन 2 दिन भी बीते नहीं और सड़कों पर थड़ियों का स्थान अब ठेले, पाटियों ने ले लिया।
अतिक्रमणकारियों ने पहले बस स्टैंड पर संजय पार्क के चारों ओर थड़ियां ठेले लगाकर पार्क का रास्ता ही बंद कर दिया था। थड़ी ठेलों के कारण पार्क में किसी का जाना तो क्या दिखना तक बंद हो गया था। इसके अलावा सड़कों पर ठेले पाटिए लगा कर लोग बीच सड़क पर सामान बेचने लग गए थे। इसके अलावा दुकानदार भी इस काम में कम नहीं पड़ रहे थे। वे भी सड़कों पर ही अपने सामानों का डिस्प्ले करके अतिक्रमण कर रखा था। कई बार तो शव यात्रा ले जाने वालों को भी खड़ा रहना पड़ता था। शिकायतें मिलने के बाद नगरपालिका अध्यक्ष अर्चना कुमावत के निर्देश पर बस स्टैंड पर बुधवार को बड़ी कार्रवाई की गई। जिसमें करीब 1 दर्जन थडिय़ों को जब्त किया गया तथा सड़कों पर पाटिए आदि रख कर सामान बेचने वालों को हटाया गया था। इसके बाद संजय पार्क भी दिखाई देने लग गया था और सड़कों की चौड़ाई भी दिखाई देने लग गई थी, लेकिन 2 दिन बीतते ही की गई कार्रवाई बेअसर होती दिखाई दी। बस फर्क इतना रहा कि थडिय़ों के स्थान पर ठेले पाटिया ला कर रख दिए गए और उन पर सामान रख कर बेचना शुरू कर दिया गया। सड़कों की हालत पहले जैसी ही बन गई। ठेले वाले बीच सड़क में ठेले लगाकर सामान बेचने लग गए हैं और सब्जी वाले भी अपने पुराने स्थान पर ही सब्जी की दुकानें सड़कों पर लगा ली है। जिससे पहले की भांति ही आवागम में परेशानी होने लगी है।
निगरानी के बावजूद हो गया अतिक्रमण
नगरपालिका द्वारा बड़ी कार्रवाई करने के दौरान फिर से सड़क पर अतिक्रमण हो जाए, इसके लिए कर्मचारियों को नियुक्त कर जिम्मेदारियां सौंपी गई थी, लेकिन इसके बावजूद भी अतिक्रमण होना शुरू हो गया है।
अतिक्रमण नहीं हाेने दिया जाएगा
^किसीको भी सड़क पर अतिक्रमण नहीं करने दिया जाएगा। यदि अतिक्रमण हटाए स्थानों पर फिर से अतिक्रमण किया जा रहा है, तो उनके खिलाफ सख्त कार्रवाई की जाएगी। अर्चनाकुमावत, चेयरमैन, नगरपालिका
चौमू . बसस्टैंड पर पाटिया आदि लगा कर सामान बेचते हुए कारोबारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva